Stóra lekamálið í Moggahöllinni , þjóðhátíðardagurinn í Costco og hálfvitaleg afskipti borgarstjóra af verkum ríkislögreglustjóra , er meðal efnis þessa vikuna . Lekamálið mikla í innanríkisráðuneytinu er enn mörgum í fersku minni , þótt rykið sé fallið til jarðar . Enn dynur á okkur lekamál og enn alvarlegra . Þvagleki í Morgunblaðshöllinni og það beint í ruslatunnur á fyrstu hæðinni . Þessi mikla plága hefur valdið tölvupóstsendingum sem hafa einnig lekið , bara ekki í ruslatunnuna heldur til samkeppnisaðila . Málið er litið alvarlegum augum og spurning hvort Kári Stefánsson verði kallaður til og þvagprufa tekin til að komast í botns í málinu . Já sjómannasunnudagurinn fór fram um síðustu helgi Ég hugsaði með mér að nú hlyti þjóðin að fjölmenna á hátíðir og hafnarbakkinn í Reykjavík yrði vinsæll . Þess vegna ákvað ég að hoppa í Costco og fá næði til að skoða mig um og grípa með mér jarðaber . Nei ég las vitlaust í stöðuna og það liggur fyrir að réttast væri að kasta upp hoppuköstulum á Kauptúni og kasta fjallkonunni upp á fílinn í Costco á sjálfan þjóðhátíðardaginn á morgun . Þjóðin er í Costco . Costco er komið með 25% markaðshlutdeild á eldsneytismarkaðnum í landinu með eina bensínstöð og spurning hvort Garðabær hendi ekki upp vegaslóðum í móann og þar rísi hjólhýsahverfi . Það dregur úr bílaumferð , mengun og leysir húsnæðisskortinn í borginni . Viljum við sykurskattinn aftur ? Mitt svar er nei , ég er ekki á því að rétta leiðin að bættri lýðheilsu sé í gegnum skattheimtu . Sykur er í mörgum tilfellum fíkn og við vitum að áfengissjúklingar hætta ekki að drekka þrátt fyrir hækkun í Vínbúðunum . Lýðheilsa næst með samstilltu átaki sem birtist í fræðslu , hvatningu til hreyfingar og að neytendur séu meðvitaðir um heilsusamlegra líferni . Við eigum frekar að setja lög sem banna sykursprautun í matvælaframleiðslu , beikon , kjúklingabringur og annað er til að mynda sykursprautað . Já og það sem er ekki sykursprautað er oftar en ekki dýrara . Þannig leiða þeir neytendur í sykurgildruna . Byrjum á að draga úr sykri í matvælaframleiðslu , sérmerkjum vörur með varnaðarorðum um sykurinnihald , beinum fólki á beinu brautina , hærri skattar bera bara í skauti sér meiri kostnað hjá ómeðvituðum neytendum sem oftar en ekki gera sér ekki grein fyrir öllum þeim sykri sem er lætt í matvælin með blekktum innihaldslýsingum . Það er ömuleg staðreynd að hryðjuverkaárásirnar í Evrópu eru okkur óþægilega nálægar . Sama hvort við séum stödd erlendis eða hér heima . Ég heyrði konu í útvarpsviðtali sem sagði frá því að hún hafi verið stödd með barnabarninu sínu á sama stað og hryðjuverkið átti sér stað í Stokkhólmi , en bara deginum áður . Þarna hefði hún og barnabarnið hennar auðveldlega getað verið fórnarlömb . Tala nú ekki um mæðgurnar á tónleikunum í Manchester . Ríkislögreglustjóri greindi frá því í vikunni að það eru einstaklingar staddir á landinu sem eru undir eftirliti , þeir voru það líka flestir sem hafa framið ódæðin . Mannréttindasáttmáli Sameinuðu þjóðana og löggjöf eru með þeim hætti að ekkert er hægt að gera fyrr en brotið er framið . Að stjórnmálamenn séu að mótmæla auknu öryggi borgara er vægast sagt einkennilegt . Sérsveitin fylgdist með color run og borgarstjóri er gáttaður yfir því að hann hafi ekki verið látinn vita . Þarf ríkislögreglustjóri leyfi borgarstjóra til að sinna verkefnum sínum ? Ef það er skotárás , þarf þá fyrst leyfi herra borgarstjóra til að grípa til aðgerða ? Ætlar borgarstjóri þá að axla ábyrgð ef til árásar kæmi ? Alheimurinn er lítill , flæði fólks landa á milli er mikið og landamæri alltof mikið opin . Við ættum að rífa upp , breyta löggjöf á þann hátt að við getum vísað úr landi fólki sem við teljum að stafi ógn af . Leyfum löggæslufólki að meta ástandið og vinna út frá því , þetta snýst ekki um pólitík , heldur um landsmenn . Margrét Pála Ólafsdóttir frumkvöðull Hjallastefnunnar er snillingur . Á meðan stjórnmálamenn þrasa með og á móti einkarekstri í skólakerfinu hefur hún sýnt fram á gríðalegan árangur í rekstri sínum . Nú síðast var hún í fréttum með einkarekinn grunnskóla á landsbyggðinni sem blómstrar eins og falleg Hansarós við húsvegg í Grafarvoginum . Ánægja nemenda hefur stóraukist , einkunnir rjúka upp , nemendur koma mun betur undirbúin inn í framhaldsnámið , hvað viljum við meira ? Margrét Pála hefur sannað það fyrir stjórnmálamönnum sem þrasa út í eitt og hafa gert það áratugum saman að grótgróna skólakerfið þar sem engu má breyta , nema jú launum kennara , er fúið eins og gamall ruggustóll á háalofti . Hættið þessu röfli , breytið , bætið og þá verða allir sáttir þegar árangurinn skilar sér .